Die Wes-Kaapse departement van onderwys het die sperdatum vir nuwe inskrywings by skole in dié provinsie vir 2018 bekend gemaak.
Volgens Shelver is die registrasiesperdatum so vroeg om ook vir die skole genoegsame tyd te gee om die aansoeke in die tweede termyn te verwerk en sodat skole kan begin plan maak indien hulle nie genoeg plek sal hê nie. Skole is al in September 2016 in kennis gestel van dié reëling.
Die departement kan nie onmiddellike plasing vir enige kind by sy skool van keuse of vir dié wat laat aansoek doen waarborg nie. “Dit is dus noodsaaklik vir ouers om by verskeie skole aansoek te doen,” het Shelver gesê.
Debbie Schäfer, minister van onderwys in die Wes-Kaap, het ouers aangeraai om hierdie verantwoordelikheid baie ernstig te neem.